Ja - Nein fragen
Channel: EDUCRED Gimnaziu
Date: 28/11/2022

Resursa educațională deschisă exersează competența de identificare, aplicare și exersare a modalității de alcătuire a unui enunț interogativ fără adverb interogativ în contexte de comunicare uzuală. La enunțul interogativ alcătuit fără adverb interogativ se poate răspunde folosind „ja” sau „nein”.
Realizarea sarcinilor de învățare de către elevi presupune:
Prezentarea și explicarea sensului enunțurilor interogative fără cuvânt/ adverb interogativ; 
Completarea corectă a formelor verbale, utlizând forma afirmativă sau negativă; 
Alcătuirea de enunțuri interogative în funcție de răspunsul ghidat, deja prezentat; 
Identificarea și utilizarea corectă a poziției verbului într-un enunț interogativ alcătuit fără cuvânt/ adverb interogativ.
Slide-urile 4-6 prezintă și explicit modalitatea de utilizare a enunțurilor interogative fără pronume interogativ și ce este cel mai important – poziția  verbului într-un asemenea enunț, respectiv prima poziție în enunțul interogativ. 
Sarcina de învățare nr. 1: Ergänze die richtige Verbform und antworte „+” oder „-”!/ Completează corect forma verbală și răspunde pozitiv sau negativ! – Pe baza informațiilor prezentate în slide-urile 4-6 și a îndeplinirii corecte a sarcinii de lucru anterioare, elevii identifică sensul enunțului interogativ, utilizând forma verbală corectă. Resursa cuprinde și rezolvarea sarcinii de lucru.
Sarcina de învățare  nr. 2: Bilde Fragen zu den Aussagen!/ Alcătuiește întrebări la următoarele răspunsuri!– Pe baza informațiilor prezentate în slide-urile 4-6, și a îndeplinirii corecte a sarcinii de lucru anterioare, elevii identifică enunțul interogativ, corespunzător răspunsului prezentat. Resursa cuprinde și rezolvarea sarcinii de lucru.
Rezultate așteptate ale utilizării resursei de către elevi recunoașterea și utilizarea în contexte concise și clare a modalității de alcătuire a unui enunț interogativ, precum și utilizarea corectă a poziției verbului în enunțuri interogative care se formează sau nu cu un adverb interogativ. 
Conceptul-cheie pe care se structurează resursa deschisă este flexibilizarea sarcinilor de lucru care poate conduce la creșterea relevanței intervențiilor elevului atât în grupul de lucru,  în relația cu profesorul/ interlocutorul, cât și în mediul socio-lingvistic unde poate aplica achizițiile dobândite/aprofundate.

Autor: Luminita Stoian